નવી દિલ્હી, 29 ઑક્ટૉબર: યાત્રીગણ કૃપિયા ધ્યાન દે... ટૂંક સમયમાં તમારા ખિસ્સું હળવું થશે. વાત એમ છે કે રેલવેના ભાડામાં વધારો કરવાની તૈયારી શરૂ થઇ ગઇ છે. વર્ષો બાદ રેલવે મંત્રાલય સ્વતંત્ર રીતે કોંગ્રેસ પાસે આવ્યું છે અને આવતાંની સાથે ભાડામાં વધારો કરવાના સંકેત આપી દિધાં છે. ગઇકાલે રાત્રે રેલમંત્રીનું પદ સંભાળવાની સાથે જ પવન બંસલે સંકેત આપ્યાં છે કે રેલવેના ભાડામાં ચોક્ક્સ વધારો થશે. સ્પષ્ટ શબ્દોમાં કહીએ તો સામાન્ય પ્રજાને વધુ એક બોજો સહન કરવાની તૈયારી રાખવી પડશે. સંભાવના વ્યક્ત કરવામાં આવી રહી છે કે રેલવે બજેટ પહેલાં જ રેલવેના ભાડામાં વધારો થઇ શકે છે.